Ένα διαμέρισμα υπέροχο με καταπληκτική αισθητική, πολύ όμορφη διακόσμηση, άνετο, που μπορεί να φιλοξενήσει 4 άτομα.
Εμείς ήμασταν δυο άτομα και περάσαμε πολύ ωραία στο συγκεκριμένο διαμέρισμα.
Είναι εξοπλισμένο με τα πάντα, πλήρης κουζίνα με όλα τα απαραίτητα σκεύη, μεγάλος χώρος αποθήκευσης για ρούχα και βαλίτσες, πλυντήριο για να πλύνουμε τα ρούχα μας καθώς ερχόμασταν από άλλο προορισμό.
Τα πάντα μέσα στο διαμέρισμα είναι καινούργια, τα έπιπλα, τα σκεύη, ο εξοπλισμός.
Το στρώμα του κρεβατιού ήταν καταπληκτικό, πολύ άνετο και τα μαξιλάρια επίσης και πολύ αναπαυτικά.
Έχει μια καταπληκτική ταράτσα τελείως ιδιωτική με την καλύτερη θέα στη Νάουσα και το βράδυ είναι ιδανικά για να δει κανείς το ηλιοβασίλεμα προς τον κόλπο του Άη Γιάννη.
Έχει και ένα παρά πολύ όμορφο μπαλκόνι στην πλαϊνή πλευρά με τραπεζαρία για να απολαύσει κανείς το πρωινό του.
Το σπίτι ήταν παρά πολύ καθαρό και ο Νίκολαος μας είχε αφήσει για να έχουμε για το πρωινό μας φρυγανιές, αυγά, βούτυρο, μαρμελάδες και μέλι.
Για καλωσόρισμα μας είχε και ένα τοπικό ποτό (σούμα).
Το συνιστούμε ανεπιφύλακτα γιατί είναι στο κεντρικότερο σημείο της Νάουσας, η φιλοξενία είναι υπέροχη, η επικοινωνία με τους οικοδεσπότες ήταν παρά πολύ καλή και είχαν προνοήσει για τα πάντα.
Σίγουρα θα επιστρέψουμε για περισσότερες μέρες.
Σας ευχαριστούμε πολύ για όλα.